אישטוואן שלושינסקי

אישטוואן שלושינסקי (בהונגרית: Salusinszky István; בודפשט, 27 בפברואר 1918 – בודפשט, 14 באוקטובר 1984) היה מנהיג כלכלי יהודי-הונגרי דיפלומט, מנכ"ל הבנק ההונגרי לסחר חוץ (MKB Bank).

==קורות חיים==
אישטוואן שלושינסקי נולד במשפחה יהודית בבודפשט. אביו, דיולה שלושינסקי, היה עורך דין, ודודו, אימרה שלושינסקי היה דמות מפתח באימפריית העיתונות אשט של אנדור מיקלוש. בניו היו דיולה שלושינסקי שעסק בסחר בין-לאומי, גאבור שלושינסקי שהיה מורה לשפות והשלישי מיקלוש שלושינסקי היה מפיק סרטים. בתו ז'וז'ה שלושינסקי היא מומחית בתחום תיירות החוץ. אחד מנכדיו אנדראש שלושינסקי הוא מומחה להוראת שפות.

=== לימודי משפטים ועסקים ===
לאחר סיום בחינות הבגרות התקבל ללימודי משפטים וסיים את הפקולטה למשפטים של אוניברסיטת בודפשט (שמה כיום אוניברסיטת אטווש לוראנד) בשנת 1939 וכן היה סטודנט ב"בית הספר החופשי למדעי המדינה" (École Libre des Sciences Politique) בפריז. בתקופת מלחמת העולם השנייה עד כניסת הגרמנים להונגריה במרץ 1944 (מבצע מרגרטה) היה בעלים משותף של מפעל לשטיפת סמרטוטים, ולמעשה עסק ב"השגת לקוחות", כי לא יכול היה לעסוק במקצועו כעורך דין בשל החוקים היהודיים (במיוחד החוק היהודי השני והחוק היהודי השלישי).

=== בשרותו של ראול ולנברג ===
לאחר כניסת הגרמנים לממלכת הונגריה, כיהודי, נאלץ להסתתר עם ניירות מזויפים כחלק מחברי תנועת ההתנגדות היהודית (הבלתי חוקית) והשתתף בהצלת יהודים כמזכירו של הדיפלומט השוודי ראול ולנברג.

=== קריירה חדשה ===
משנת 1945 התפרנס תחילה כמתרגם מרוסית, לאחר מכן היה פקיד של הבנק הלאומי ההונגרי, ובין 1947 לבין 1950 היה היועץ של הנציגות המסחרית ההונגרית במוסקבה. בין השנים 1950–1958 היה מנהל מחלקה במשרד לסחר החוץ, ואחר כך מנהל האגף. בין השנים 1958–1963 היה ראש הנציגות הסחרית ההונגרית ברומא (נספח מסחרי).

=== מנכ"ל בנק גדול ===
מ-1964 עד 1980 (עד לפרישתו), היה מנכ"ל הבנק לסחר חוץ ההונגרי, שהיה ללא ספק ימי הזוהר הראשונים של המוסד, תקופת יציאתו לעצמאות עסקית. כפי שהסכימו הכפופים לו, החברים וברי הפלוגתא שלו, עידן שלושינסקי בניהולו של המנכ"ל האגדי של הבנק לסחר חוץ יצר היקף פעילות מתרחב לארגון ויצר ניהול, מימון וביצוע עסקאות סחר חוץ מורכבות. בהנהגתו וניהולו של ד"ר שלושינסקי ה-MKB הפך ללוחם מוביל במימון השקעות גדולות בהונגריה באמצעות השגת הלוואות זרות (כך למשל נפתח מלון האינטרקונטיננטל בבודפשט שהוא מלון מריוט של היום שנפתח ב-1969) והגיעו להונגריה המותגים פפסי קולה, קוקה-קולה ולוי שטראוס. הוא היה דיפלומט כלכלי מעולה ששלט בשפות אנגלית, צרפתית, גרמנית, איטלקית ורוסית.

=== אישיותו כמנהל ===
מספרים עליו הוא תמיד היה איש חייכן, לא גבוה מדי, קצת חסון, לבוש היטב, עם קול צרוד. הוא כונה "שַאלוֹ" והיה בעל סמכות טבעית שכולם רחשו לו כבוד. הוא ידע את השמות הפרטיים של כל עובדיו. כשהלך במסדרון, בירך מראש כל אחד והתעניין במשפחתו. כשירד לקפיטריה או לחדר האוכל (כיוון שלא הרשה שיביאו את ארוחת הצהריים שלו למשרדו), התעניין וידע על מצבו של כל אחד והוא בהחלט עזר היכן ולמי שהוא יכול היה על ידי שליחת ילדים לבית הספר טוב יותר, או להגיע לעובדיו החולים בית חולים וכיוצא באלה.

== לקריאה נוספת ==
* [http://mek.oszk.hu/00300/00355/html/ABC13280/13340.htm אישטוואן שלושינסקי בלקסיקון ביוגרפי] הונגרי
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/s-778D5/salusinszky-istvan-77911/ ביוגרפיה] באתר Arcanum
* [https://web.archive.org/web/20080930164432/http://www.netlexikon.hu/yrk/Ryrgenwm/13074 אישטוואן שלושינסקי בלקסיקון האינטרנט]
* [https://mandicsaladja.blogspot.com/2015/07/a-salu.html#comment-form מספרים על אישטוואן שלושינסקי]
* ההיסטוריה של בנק סחר החוץ ההונגרי במסמכים ובזיכרונות (נכתב ולוקח על ידי: György Kövér- 2000)

== קישורים חיצוניים ==
* [https://www.antikvarium.hu/szerzo/dr-salusinszky-istvan-sr-67315 ספריו של אישטוואן שלושינסקי]
* [https://scholar.smu.edu/til/vol10/iss1/12/ Financing Investment in the Estern European Countries]

קטגוריה:עורכי דין יהודים הונגרים
קטגוריה:אנשי עסקים יהודים הונגרים
קטגוריה:בנקאים יהודים הונגרים
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:יהודים שהוצלו בשואה על ידי חסידי אומות עולם
קטגוריה:דיפלומטים יהודים
קטגוריה:הונגרים שנולדו ב-1918
קטגוריה:הונגרים שנפטרו ב-1984